gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4318, del 21-08-2002 (2002/9207)

Informació pública de la suspensió preventiva de les llicències urbanístiques de nova edificació, urbanització, parcel·lació i implantació de nous usos, a les parcel·les situades a la part final de l'illa de cases delimitada pels carrers Goya, Elx i Bailén del municipi.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4318

Data del DOGV
:   21-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9207


Organisme emissor
:   Ajuntament de Sant Vicent del Raspeig

Tipus de document
:   Anunci

Informació pública de la suspensió preventiva de les llicències urbanístiques de nova edificació, urbanització, parcel·lació i implantació de nous usos, a les parcel·les situades a la part final de l'illa de cases delimitada pels carrers Goya, Elx i Bailén del municipi. [2002/A9207]
  
El Ple de l'Ajuntament, en la sessió del dia 31 de juliol de 2002, va acordar suspendre preventivament les llicències urbanístiques de nova edificació, urbanització, parcel·lació i implantació de nous usos, a les parcel·les situades a la part final de l'illa de cases delimitada pels carrers Goya, Elx i Bailén del municipi.
  
El termini de suspensió serà d'un any, prorrogable en els terminis legals.
  
Cosa que es publica en compliment del que disposa l'article 57 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4401, del 18-12-2002 (2002/13652)

CORRECCIÓ d'errors a l'Orde de 30 de maig de 2002, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4401

Data del DOGV
:   18-12-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/13430


Data del document
:   18-12-2002

Organisme emissor
:   Conselleria de Cultura i Educació

Tipus de document
:   Correcció d'errades

Correcció d'errades

 Descriptors 

:   * Carcaixent
    * Gandia
    * València
    * Orihuela
    * Sagunt
    * ensenyament privat

CORRECCIÓ d'errors a l'Orde de 30 de maig de 2002, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats. [2002/X13902]
  
Advertit un error en l'orde adés citada i publicada en el Diari Oficial de la Generalitat Valenciana de 27 de juny de 2002, número 4280, procedim a realitzar la corresponent rectificació.
  
En l'annex, en l'apartat corresponent al centre Ave Maria, de Carcaixent (València), número de codi 75172820, on diu:
  
«Ensenyaments i capacitat màxima que s'autoritza:
  
- Educació Infantil, primer cicle, (incomplet), amb 1 unitat i 20 llocs escolars, de manera que el centre queda configurat en la seua totalitat amb la composició següent:
  
- 1 unitat d'Educació Infantil, primer cicle, per a xiquets de 2/3 anys, amb 20 llocs escolars.
  
- 3 unitats d'Educació Infantil, segon cicle, amb 75 llocs escolars.
  
- 6 unitats d'Educació Primària, amb 150 llocs escolars.
  
- 4 unitats d'Educació Secundària Obligatòria, amb 120 llocs escolars.
  
- 2 unitats d'Educació Especial (suport a la integració) amb 30 llocs escolars»;
  
Ha de dir:
  
«Ensenyaments i capacitat màxima que s'autoritza:
  
- Educació Infantil, primer cicle, (incomplet), amb 1 unitat i 20 llocs escolars i Educació Especial (suport a la integració) amb 2 unitats i 30 llocs escolars, de manera que el centre queda configurat en la seua totalitat amb la composició següent:
  
- 1 unitat d'Educació Infantil, primer cicle, per a xiquets de 2/3 anys, amb 20 llocs escolars.
  
- 3 unitats d'Educació Infantil, segon cicle, amb 75 llocs escolars.
  
- 6 unitats d'Educació Primària, amb 150 llocs escolars.
  
- 4 unitats d'Educació Secundària Obligatòria, amb 120 llocs escolars.
  
- 2 unitats d'Educació Especial (suport a la integració) amb 30 llocs escolars».
Diari Oficial de la Generalitat Valenciana


Sumari del DOGV 4397, del 12-12-2002 (2002/13113)

Informació pública del projecte d'urbanització del programa d'actuació integrada de la unitat d'execució SR-6 delimitat en el PGOU de Bétera.
---------------------------------------------------------------------------------------------------------------------------------------------

### Dades del document

Número de DOGV
:   4397

Data del DOGV
:   12-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13956


Organisme emissor
:   Desarrollo Urbano de Betera, SA

Tipus de document
:   Anunci

Informació pública del projecte d'urbanització del programa d'actuació integrada de la unitat d'execució SR-6 delimitat en el PGOU de Bétera. [2002/M13324]
  
Desarrollo Urbano de Bétera, SA i Inmobiliària Mediterrània Àtica, SA, en virtut de les facultats conferides per l'article 48.1 C) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, sotmet a informació pública el projecte d'urbanització en execució del programa d'actuació integrada corresponent a la unitat d'execució SR-6 delimitat en el PGOU de Bétera, al qual s'adscriuen els terrenys pertanyents a la xarxa primària de dotacions públiques, Parc dels Pinars (QL/01.1) i la xarxa viària RV-9/E.
  
El projecte d'urbanització es troba protocol·litzat en la Notaria d'Eva Giménez Moreno, amb domicili a Bétera, plaça del Sol, 4; igualment una còpia d'este s'ha depositat en l'Ajuntament de Bétera, identificada com a programa per al desenvolupament de l'actuació integrada SR-6 La hípica-Bétera, projecte d'urbanització.
  
Es fa constar, en aplicació de l'article 46.3 de la LRAU, que durant el termini de 20 dies comptats des de la publicació d'este anunci en el Diari Oficial de la Generalitat Valenciana, qualsevol persona podrà comparéixer, en horari d'atenció al públic en la Notaria d'Eva Giménez Moreno per a obtindre informació, pels procediments legals, sobre els documents protocol·litzats.
  
De la mateixa manera es fa constar que es podran consultar en l'Ajuntament de Bétera, en horari d'atenció al públic, les actuacions derivades de la documentació depositada i presentar-hi, per a la incorporació a esta, al·legacions.
  
El present anunci es publica a l'efecte que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per a aquells el domicili fiscal dels qual és desconegut, per als titulars que no es troben en la base de dades de la relació emesa pels organismes oficials i per a aquells que, intentada la notificació, esta no ha sigut possible. Cosa que se'ls comunica mitjançant el present avís als efectes oportuns.
Diari Oficial de la Generalitat Valenciana


Sumari del DOGV 4262, del 03-06-2002 (2002/5146)

RESOLUCIÓ de 15 de febrer de 2002 de la Universitat Politècnica de València, per la qual es nomena el senyor José Luis Vivancos Bono professor titular d'escola universitària de l'àrea de coneixement de Projectes d'Enginyeria, adscrita al Departament de Projectes d'Enginyeria, Innovació, Desenvolupament i Disseny Industrial i Rural.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4262

Data del DOGV
:   03-06-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/5146


Organisme emissor
:   Universitat Politècnica de València

Tipus de document
:   Resolució

RESOLUCIÓ de 15 de febrer de 2002 de la Universitat Politècnica de València, per la qual nomena el senyor José Luis Vivancos Bono professor titular d'escola universitària de l'àrea de coneixement de Projectes d'Enginyeria, adscrita al Departament de Projectes d'Enginyeria, Innovació, Desenvolupament i Disseny Industrial i Rural. [2002/M5146]
  
De conformitat amb la proposta elevada per la comissió nomenada per a jutjar el concurs convocat per Resolució de 24 d'abril de 2001 d'esta universitat, plaça número 81/2001, codi 2245, (BOE d'11 de maig de 2001), i presentada per l'interessat la documentació a què fa referència el punt desé de la convocatòria, este rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt:
  
Nomenar el senyor José Luis Vivancos Bono, amb número de document nacional d'identitat 73146536, professor titular d'escola universitària de la Universitat Politècnica de València, de l'àrea de coneixement de Projectes d'Enginyeria, adscrita al Departament de Projectes d'Enginyeria, Innovació, Desenvolupament i Disseny Industrial i Rural.
  
València, 15 de febrer de 2002.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4338, del 18-09-2002 (2002/9662)

RESOLUCIÓ de 31 de maig de 2002, de la Universitat Politècnica de València, per la qual nomena Julio Sahuquillo Borrás professor titular d'universitat de l'àrea de coneixement d'Arquitectura i Tecnologia de Computadors, adscrita al Departament d'Informàtica de Sistemes i Computadors.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4338

Data del DOGV
:   18-09-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/9662


Organisme emissor
:   Universitat Politècnica de València

Tipus de document
:   Resolució

RESOLUCIÓ de 31 de maig de 2002, de la Universitat Politècnica de València, per la qual nomena Julio Sahuquillo Borrás professor titular d'universitat de l'àrea de coneixement d'Arquitectura i Tecnologia de Computadors, adscrita al Departament d'Informàtica de Sistemes i Computadors. [2002/Q9662]
  
De conformitat amb la proposta elevada per la comissió nomenada per a jutjar el concurs convocat per la Resolució d'11 de juny de 2001, d'esta universitat, plaça número 160/2001, codi 2867 (BOE de 6 de juliol de 2001), i presentada per l'interessat la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar Julio Sahuquillo Borrás, amb número de document nacional d'identitat 26815918, professor titular d'universitat de la Universitat Politècnica de València, de l'àrea de coneixement d'Arquitectura i Tecnologia de Computadors, adscrita al Departament d'Informàtica de Sistemes i Computadors.
  
València, 31 de maig de 2002.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4185, del 07-02-2002 (2002/809)

Ressenya de l'Acord de la Comissió Territorial d'Urbanisme, de data 31 d'octubre de 2001, pel qual es declara definitivament aprovat el PRI de millora c/ Elda, amb homologació, promogut per l'Ajuntament.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4185

Data del DOGV
:   07-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/809


Data del document
:   31-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Novelda
    * pla d'urbanisme

Ressenya de l'Acord de la Comissió Territorial d'Urbanisme, de data 31 d'octubre de 2001, pel qual es declara definitivament aprovat el PRI de millora c/ Elda, amb homologació, promogut per l'Ajuntament. [2002/X809]
  
D'acord amb l'article 59.4 B de la Llei 6/1994, de 15 de novembre, de la Generalitat Valenciana, reguladora de l'Activitat Urbanística (DOGV número 2.349, de 24 de novembre de 1994), es publica la ressenya de l'Acord de la Comissió Territorial d'Urbanisme d'Alacant, publicat junt amb les normes urbanístiques, aprovades en el Butlletí Oficial de la Província d'Alacant número 296, del dia 28 de desembre de 2001.
  
Exp. 265/01. Novelda. PRI de millora c/ Elda, amb homologació, promogut per l'Ajuntament.
Diari Oficial de la Generalitat Valenciana


Sumari del DOGV 4184, del 06-02-2002 (2002/853)

Informació pública de la modificació puntual del Pla General Municipal d'Ordenació Urbana de Vila-real, relativa a modificació art. 63.2 i incorporació art. 40 bis de la normativa urbanística.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4184

Data del DOGV
:   06-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/853


Organisme emissor
:   Ajuntament de Vila-real

Tipus de document
:   Anunci

Informació pública de la modificació puntual del Pla General Municipal d'Ordenació Urbana de Vila-real, relativa a modificació art. 63.2 i incorporació art. 40 bis de la normativa urbanística. [2002/X853]
  
El Ple de l'Ajuntament, en la sessió del dia 14 de gener de 2002, va acordar sotmetre a informació pública durant un termini d'un mes, l'expedient de modificació puntual del Pla General Municipal d'Ordenació Urbana de Vila-real, relativa a la incorporació d'un nou paràgraf, tercer, a l'article vigent 63.2 i d'un nou article 40 bis de les normes urbanístiques, sobre l'execució municipal d'obres d'implantació de serveis urbanístics, a fi i efecte que durant l'esmentat termini puguen formular-s'hi al·legacions.
Diari Oficial de la Generalitat Valenciana


Sumari del DOGV 4396, del 11-12-2002 (2002/13329)

Rotlle d'apel·lació número 395/2002. Cèdula de notificació.
-----------------------------------------------------------

### Dades del document

Número de DOGV
:   4396

Data del DOGV
:   11-12-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/13516


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 395/2002. Cèdula de notificació. [2002/A13225]
  
La Secció Sisena de l'Audiència Provincial de València ha dictat, en el rotlle d'apel·lació número 395, la sentència que té l'encapçalament i part dispositiva com es diu tot seguit:
  
«Audiència Provincial de València
  
Secció Sisena
  
Rotlle número 395/2002.
  
Sentència número 710
  
President: Vicente Ortega Llorca.
  
Magistrats:
  
- Purificación Martorell Zulueta
  
- José Luis Vera Llorens.
  
València, 26 d'octubre de 2002
  
La Secció Sisena de l'Audiència Provincial de València, integrada pels senyors anotats al marge, ha vist el present recurs d'apel·lació, interposat contra la sentència de data 30 de març de 2001, dictada en les actuacions de judici de menor quantia número 287 de 2000, tramitades pel Jutjat de Primera Instància número 3 de València sobre terceria de domini.
  
Han sigut parts en el recurs, com a apel·lant, la demandant Amparo Valero Peris, representada per la procuradora senyora Suau Casado, assistida de la lletrada Emilia Candela Roig i, com a apel·lats, els demandats Banco Bilbao-Vizcaya Argentaria, SA, representada pel procurador Cerrillo Ruesta, assistida pel lletrat Rafael Caso Criado, i els rebels Carlos Bello Vicente i Amparo Paredes Valero.
  
Hi és ponent Vicente Ortega Llorca, qui expressa el parer del tribunal.
  
En nom del rei, i per l'autoritat que ens conferix la Constitució aprovada pel poble espanyol,
  
Decidim:
  
1. Desestimem el recurs interposat per Amparo Valero Peris.
  
2. Confirmem la sentència impugnada.
  
3. Imposem a la recurrent les costes de la present alçada.
  
Quan pertoque, torneu al jutjat de procedència les actuacions originals, amb el certificat de la present resolució perquè s'execute i es complisca.
  
Així, mitjançant la present sentència, ho pronunciem, manem i firmem.
  
No s'hi pot interposar un recurs de cassació.»
  
La present cèdula es publica en el Diari Oficial de la Generalitat Valenciana, a fi de notificar-la a la part incompareguda, Carlos Bello Vicente i Amparo Paredes Valero.
Diari Oficial de la Generalitat Valenciana


Sumari del DOGV 4401, del 18-12-2002 (2002/14230)

Citació a les persones interessades en el recurs contenciós administratiu número 2/1306/2002, interposat pel senyor José Manuel Torres Gascó.
---------------------------------------------------------------------------------------------------------------------------------------------

### Dades del document

Número de DOGV
:   4401

Data del DOGV
:   18-12-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/14008


Organisme emissor
:   Conselleria de Justícia i Administracions Públiques

Tipus de document
:   Anunci

Citació a les persones interessades en el recurs contenciós administratiu número 2/1306/2002, interposat pel senyor José Manuel Torres Gascó. [2002/14337]
  
El director general de Funció Pública, fa saber:
  
Que el senyor José Manuel Torres Gascó ha interposat recurs contenciós administratiu, davant del Tribunal Superior de Justícia de la Comunitat Valenciana, Sala Contenciosa Administrativa, Secció Segona, al qual ha correspost el número 2/1306/2002.
  
El recurs ha sigut interposat contra la resolució de 28 de gener de 2002 per la qual s'aproven les relacions de llocs de treball de l'administració al servici del Consell de la Generalitat Valenciana, (DOGV de 01.02.2002).
  
Per això, en compliment del que disposa l'article 49 de la Llei 29/1998, de 13 de juliol, reguladora de la Jurisdicció Contenciosa Administrativa, és procedent citar totes les persones possiblement interessades, fent-los saber que l'expedient administratiu ha sigut remés al Tribunal, en el qual, si ho estimen convenient, podran personar-se com a demandats en les referides actuacions, en el termini de nou dies.
  
És per això que esta Direcció General fa públic el present Edicte pel qual són citades totes les persones que puguen resultar afectades per la interposició del present recurs contenciós administratiu en l'expedient administratiu.
  
Igualment, es fa saber que hauran de comparéixer degudament representats en la forma establida en els articles 23.2 i 23.3 de la Llei de la Jurisdicció Contenciosa Administrativa. No obstant això, es fa constar, que la Generalitat Valenciana, representada pels lletrats del Gabinet Jurídic, compareix en el present recurs, en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 4320, del 23-08-2002 (2002/7698)

Informació pública de la proposta de programa per al desenvolupament de l'actuació integrada de la unitat d'execució UEC-21.
----------------------------------------------------------------------------------------------------------------------------

### Dades del document

Número de DOGV
:   4320

Data del DOGV
:   23-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7698


Organisme emissor
:   Ajuntament de Sueca

Tipus de document
:   Anunci

Informació pública de la proposta de programa per al desenvolupament de l'actuació integrada de la unitat d'execució UEC-21. [2002/Q7698]
  
L'alcalde de Sueca, Alfredo Guillem Contreras, en data 3 de juliol de 2002, va adoptar la resolució de sotmetre a informació pública la proposta de programa per al desenvolupament de l'actuació integrada de la unitat d'execució UEC-21, per un termini de 20 dies des de la publicació d'este edicte.
  
Durant este termini podran formular-se al·legacions i alternatives tècniques a l'exposada al públic, així com presentar proposicions juridicoeconòmiques durant el termini de cinc dies següents al venciment del termini anterior.
  
Estos terminis es prorrogaran per 20 dies addicionals si durant els 10 primers dies de la informació pública es presenta una alternativa tècnica substancialment distinta a la inicial i es presta caució d'això en la quantia que es determine.
  
L'acte d'obertura de pliques es farà en la següent data hàbil a la conclusió del termini per a presentar les proposicions juridicoeconòmiques.
  
Les persones interessades podran consultar l'expedient al Departament d'Urbanisme de l'Ajuntament de Sueca.
  
Cosa que es fa pública de conformitat amb l'article 45 i 46 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4163, del 08-01-2002 (2001/12528)

Ressenya de l'Acord de la Comissió Territorial d'Urbanisme de Castelló, de 6 de novembre de 2001, pel qual s'aprova definitivament la modificació puntual número 1 del Pla General de Cortes de Arenoso.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4163

Data del DOGV
:   08-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/12381


Data del document
:   06-11-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Cortes de Arenoso
    * pla d'urbanisme

Ressenya de l'Acord de la Comissió Territorial d'Urbanisme de Castelló, de 6 de novembre de 2001, pel qual s'aprova definitivament la modificació puntual número 1 del Pla General de Cortes de Arenoso. [2001/A12343]
  
D'acord amb l'article 59.4.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994), es publica la ressenya de la Resolució de la Comissió Territorial d'Urbanisme de Castelló, de 6 de novembre de 2001, publicada amb les normes urbanístiques aprovades en el Butlletí Oficial de la Província de Castelló número 140, del dia 22 de novembre de 2001.
  
- Expedient 2001/0297. Aprovació definitiva de la modificació puntual número 1 del Pla General de Cortes de Arenoso.